***Κομνηνοί***

*(σελ.55-56)*

***(Οδηγίες μελέτης)***

1. Μελετήστε το κείμενο στη σελίδα 55 του βιβλίου σας. Δώστε έμφαση στα εξής σημεία:
* Με την ανάληψη της βασιλείας από τον Αλέξιο Α΄ Κομνηνό γίνεται μια προσπάθεια αναδιοργάνωσης της αυτοκρατορίας σε όλα τα επίπεδα και αντιμετώπισης των εχθρών της.
* Ο **θεσμός της Πρόνοιας** έρχεται να αντικαταστήσει τον θεσμό των θεμάτων, δίνοντας όμως εξουσία αυτή τη φορά στους δυνατούς και εξαθλιώνοντας τους απλούς αγρότες.
* Οι τρεις πιο σημαντικοί Κομνηνοί αυτοκράτορες ήταν ο Αλέξιος Α΄ ο Ιωάννης Β΄ και ο Μανουήλ Α΄ (διάδοχοι ο ένας του άλλου).
* Το Βυζάντιο εξακολουθεί να δέχεται επίθεση από βορρά, ανατολή και δύση.
* Η συντριβή έρχεται 100 χρόνια σχεδόν μετά το Ματζικέρτ, στο Μυριοκέφαλο της Φρυγίας (σημειώστε την τοποθεσία στον χάρτη της σελίδας 56), πάλι από τους Σελτζούκους Τούρκους, οπότε οι Βυζαντινοί χάνουν το μεγαλύτερο μέρος της Μικράς Ασίας. Αυτοκράτορας είναι ο Μανουήλ Κομνηνός (συμπληρώστε το στο βιβλίο).
1. Να συμπληρώσετε την άσκηση άστρου στο έγγραφο «Ασκήσεις 3» σχετικά με τη μάχη στο Μυριοκέφαλο.
2. Να συμπληρώσετε τη δεύτερη άσκηση άστρου στο έγγραφο «Ασκήσεις 3» σχετικά με τον θεσμό της Πρόνοιας.
3. Να συμπληρώσετε την τρίτη άσκηση άστρου στο έγγραφο «Ασκήσεις 3» σχετικά με τους εχθρούς του Βυζαντίου αυτή την περίοδο. Συμβουλευτείτε σχετικά και τον πίνακα με τους εχθρούς του Βυζαντίου στη σελίδα 55.
4. Να συμπληρώσετε το φύλλο εργασίας «Τεστ 3» της ενότητας και να μου στείλετε σε Word τις απαντήσεις **με το όνομά σας**. Θα λάβετε ανατροφοδότηση.
5. Μελετήστε την πηγή «Πρόνοιες, στρατός και χωρικοί» στη σελίδα 56 και απαντήστε με βάση αυτή στην ερώτηση 3 του βιβλίου (σελ.56).
6. Συγκρίνετε την τοποθεσία του Ματζικέρτ στον χάρτη της σελίδας 42 και του Μυριοκέφαλου στον χάρτη της σελίδας 56. Στη συνέχεια τοποθετήστε κατά προσέγγιση το Μυριοκέφαλο στο χάρτη της σελίδας 42 και βγάλτε τα συμπεράσματά σας σχετικά με τα εδάφη της Μικράς Ασίας-η οποία ήταν ανέκαθεν ο «πνεύμονας» του Βυζαντίου- που έχασαν οι Βυζαντινοί από τους Σελτζούκους μέσα σε 100 χρόνια. Υπολογίστε τις συνέπειες που είχε αυτό για το Βυζάντιο.